แบงก์โน้ตส์
ที่ประชุมคณะกรรมการ (บอร์ด) ธนาคารกรุงไทย ครั้งที่ 18/2554
26 ก.ย. 2554

จุ๊ๆ อย่าเอ็ดไป
ที่ประชุมคณะกรรมการ (บอร์ด) ธนาคารกรุงไทย ครั้งที่ 18/2554 ที่มี สถิตย์ ลิ่มพงศ์พันธุ์ เป็นประธาน ในตอน 5 โมงเย็นของวันที่ 22 ก.ย.ที่ผ่านมา ได้มีมติแต่งตั้ง เบญจา หลุยเจริญ ว่าที่อธิบดีกรมสรรพสามิต ขึ้นเป็นรองประธานกรรมการธนาคารและประธานกรรมการบริหาร 
นี่อาจจะเป็นครั้งแรกของธนาคารลูกครึ่งระหว่างรัฐกะเอกชนแห่งนี้ ที่มีข้าราชการประจำในระนาบอธิบดี มาดำรงตำแหน่งประธานบอร์ดบริหาร
และน่าจะเป็นครั้งแรกของกระทรวงการคลังที่ส่งคนวายุภักษ์ไปนั่งทำงานในระดับประธานบอร์ดบริหารในบริษัทเอกชน
ฝีมือของ ซือเจ๊ เบญจา ต้องไม่ธรรมดาแน่นอน 
ประธานกรรมการบริหารนั้นถือว่าใหญ่ใช่เล่น ต้องประชุมเพื่ออนุมัติและกำชับนโยบายให้ฝ่ายจัดการทำงานอาทิตย์ละครั้ง เดือนละ 4 ครั้ง ส่วนคณะกรรมการนั้นเดือนละครั้ง
ม่ายรุว่า ซือเจ๊ เบญจา เธอจะมีเวลาทำงานประจำหรือป่าว ลำพังประธานบอร์ดสลากฯ ก็ปวดเฮด นี่ยังต้องนั่งบอร์ด ปตท. บอร์ด ปตท.เคมิคอล อีก สิบนิ้ว สิบหน้าแบบทศกัณฐ์ยังชิดซ้าย